CELEX: C2006/326/36
Language: el
Date: 2006-12-30 00:00:00
Title: Υπόθεση C-346/05: Απόφαση του Δικαστηρίου (πέμπτο τμήμα) της 9ης Νοεμβρίου 2006 [αίτηση του Cour du travail της Λιέγης (Βέλγιο) για την έκδοση προδικαστικής αποφάσεως] — Monique Chateignier κατά Office national de l'emploi (ONEM) (Αίτηση εκδόσεως προδικαστικής αποφάσεως — Άρθρα 39 ΕΚ και 3 και 67 του κανονισμού (ΕΟΚ) 1408/71 — Προϋπόθεση για τη χορήγηση των επιδομάτων ανεργίας η συμπλήρωση περιόδου απασχολήσεως στο αρμόδιο κράτος μέλος)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/18
            
         Απόφαση του Δικαστηρίου (πέμπτο τμήμα) της 9ης Νοεμβρίου 2006 [αίτηση του Cour du travail της Λιέγης (Βέλγιο) για την έκδοση προδικαστικής αποφάσεως] — Monique Chateignier κατά Office national de l'emploi (ONEM)
   (Υπόθεση C-346/05) (1)
   
   (Αίτηση εκδόσεως προδικαστικής αποφάσεως - Άρθρα 39 ΕΚ και 3 και 67 του κανονισμού (ΕΟΚ) 1408/71 - Προϋπόθεση για τη χορήγηση των επιδομάτων ανεργίας η συμπλήρωση περιόδου απασχολήσεως στο αρμόδιο κράτος μέλος)
   (2006/C 326/36)
   Γλώσσα διαδικασίας: η γαλλική
   Αιτούν δικαστήριο
   Cour du travail της Λιέγης
   Διάδικοι στην υπόθεση της κύριας δίκης
   Monique Chateignier
   κατά
   Office national de l'emploi (ONEM)
   Αντικείμενο της υποθέσεως
   Αίτηση εκδόσεως προδικαστικής αποφάσεως — Cour du travail de Liège — Ερμηνεία του άρθρου 39, παράγραφος 2, της Συνθήκης ΕΚ, καθώς και των άρθρων 3, παράγραφος 1, και 67, παράγραφος 3, του κανονισμού (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας (ΕΕ L 149, σ. 2) — Διάταξη του κανονισμού που εξαρτά τη χορήγηση επιδομάτων ανεργίας σε κοινοτικό υπήκοο από την υποχρέωση πραγματοποίησης πρακτικής άσκησης στο κράτος μέλος κατοικίας, μολονότι η εθνική νομοθεσία δεν επιβάλλει τέτοια υποχρέωση ούτε στους κοινοτικούς υπηκόους ούτε σε υπηκόους τρίτων κρατών
   Διατακτικό της αποφάσεως
   Τα άρθρα 39, παράγραφος 2, ΕΚ και 3, παράγραφος 1, του κανονισμού (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, όπως τροποποιήθηκε και ενημερώθηκε με τον κανονισμό (ΕΚ) 118/97 του Συμβουλίου, της 2ας Δεκεμβρίου 1996, πρέπει να ερμηνευθούν υπό την έννοια ότι απαγορεύουν εθνική νομοθεσία βάσει της οποίας ο αρμόδιος φορέας του κράτους μέλους διαμονής αρνείται σε υπήκοο άλλου κράτους μέλους το δικαίωμα σε παροχές ανεργίας για τον λόγο ότι, κατά την ημερομηνία της καταθέσεως της αιτήσεως για παροχές, ο ενδιαφερόμενος δεν είχε συμπληρώσει στο έδαφος του εν λόγω κράτους μέλους διαμονής συγκεκριμένη περίοδο απασχολήσεως, ενώ η προϋπόθεση αυτή δεν απαιτείται για τους υπηκόους του κράτους μέλους αυτού.
   
      (1)  ΕΕ C 315 της 10.12.2005.